દિલ્હીમાં થિએટર ઓલમ્પિક્સ હેઠળ ભજવાયું દિગ્દર્શક મનોજ શાહનું ‘ડો. આનંદીબાઈ – લાઈક, કમેન્ટ, શેર’. મનોજભાઈને કોઈ પરિચયની જરૂર નથી, ગુજરાતી સ્ટેજના એ અદના કસબી છે, અને એમના નાટકોએ આપણા સૌના મનમાં અનોખું સ્થાન બનાવ્યું છે, એટલે આ નાટક માટે પણ એક અનોખી ઉત્સુકતા હતી, અને વળી મનોજભાઈને લગભગ ચાર વર્ષે મળવાના સંજોગો થયેલા! ચાર વર્ષ પહેલા મેં, વિનયભાઈ ઓઝા અને મનોજભાઈએ કલાકો વાતો કરેલી, ત્યાર પછી આજે ફરી તેમને મળવાનું થવાનું હતું.. એટલે ઉત્સુકતા તો ભારોભાર હતી..